PMIndiaData/PMIndiaSum huggingface dataset:
প্রধানমন্ত্রীরিসার্চ ফেলো প্রকল্পের রূপায়ণ প্রস্তাব কেন্দ্রীয় মন্ত্রিসভার অনুমোদন

কেন্দ্রীয়মন্ত্রিসভা আজ প্রধানমন্ত্রী রিসার্চ ফেলো প্রকল্পের রূপায়ণপ্রস্তাব অনুমোদন করেছে। ৭ বছর মেয়াদী এই প্রকল্প ২০১৮-১৯-এ শুরু হবে এবং এর জন্যমোট খরচ ধরা হয়েছে ১৬৫০ কোটি টাকা। প্রধানমন্ত্রী জাতির উন্নয়ন ও বিকাশে উদ্ভাবন ও প্রযুক্তির উপরগুরুত্ব দিয়েছেন। এই ফেলোশিপ প্রকল্প উদ্ভাবনের মাধ্যমে উন্নয়নের ক্ষেত্রে তারস্বপ্ন রূপায়ণের চাবিকাঠি। আগামী অর্থ বছরের বাজেট ভাষণে এই প্রকল্পের কথা ঘোষণাকরা হয়। এই প্রকল্প অনুসারে আইআইএস / আইআইটি / এনআইটি / আইআইএসইআরও আইআইআইটি-র মতো প্রতিষ্ঠানগুলির বি.টেক বা অখন্ড এম.টেক অথবা এমএসসি-র চূড়ান্তবর্ষে থাকা সেরা ছাত্রছাত্রীদের আইআইটি বা আইআইএস-র সরাসরি ভর্তির সুযোগ দেওয়াহবে। যোগ্যতামান পূর্ণ করা সেইসব ছাত্রছাত্রীরা যারা পিএমআরএফ নির্দেশাবলীরঅনুসারে নির্বাচন পদ্ধতি মেনে তালিকাভুক্ত হবেন তাদের প্রথম দু বছর মাসে ৭০ হাজারটাকা হিসেবে ফেলোশিপ দেওয়া হবে। তৃতীয় বছর ফেলোশিপের অঙ্ক হবে মাসে ৭৫ হাজার টাকাআর চতুর্থ ও পঞ্চম বছরে তা বেড়ে দাঁড়াবে মাসে ৮০ হাজার টাকায়। এছাড়াও প্রত্যেককে৫ বছরের মেয়াদে ২ লক্ষ টাকা করে অনুদান দেওয়া হবে আন্তর্জাতিক সম্মেলন ও সেমিনারেগবেষণাপত্র পেশ করার জন্য বিদেশ ভ্রমণ খরচ হিসেবে। ২০১৮-১৯-এর অর্থবর্ষ থেকে ৩ বছরমেয়াদে সর্বোচ্চ ৩ হাজার ফেলোকে বেছে নেওয়া হবে এই প্রকল্পে। সেরা মানের বিজ্ঞান ও প্রযুক্তি ক্ষেত্রে দেশীয়ভাবে গবেষণা চালানোরলক্ষ্যে দেশের মেধা সম্পদকে সদ্ব্যবহারের দিকে এই প্রকল্প সুদূরপ্রসারী পরিণামসৃষ্টি করবে। এই প্রকল্পের আওতায় একদিকে যেমন জাতীয় অগ্রাধিকারের বিষয়গুলিকেগুরুত্ব দেবে আর অন্যদিকে প্রধান প্রধান শিক্ষা প্রতিষ্ঠানগুলিতে অধ্যাপনারগুনমাণের অভাব মোচনেও কার্যকর হবে। /…
আদালতের কাজকর্মে প্রযুক্তি ব্যবহারের ওপর জোর দিলেন প্রধানমন্ত্রী

বিগত ১০০ বছরেপাটনা উচ্চ আদালত এক নতুন মাত্রায় উন্নীত হয়েছে। গত এক শতক ধরেঅর্জিতসাফল্য ও শ্রেষ্ঠত্বকে ধরে রাখতে হলে এই কাজ আরও এগিয়ে নিয়ে যেতে হবে। শনিবার, পাটনা উচ্চ আদালতের শতবর্ষ পূর্তি উদযাপনের সমাপ্তি অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। কাজ এগিয়ে নিয়ে যাওয়ার লক্ষ্যে নতুন সঙ্কল্প গ্রহণের আহ্বান জানিয়ে প্রধানমন্ত্রী বলেন, সংশ্লিষ্ট সকলকেই আগামী বছরগুলিতে নতুন দিকচিহ্ন স্থাপন করে যেতে হবে। প্রযুক্তির ক্ষমতা ও সম্ভাবনার কথা উল্লেখ করে প্রধানমন্ত্রী বলেন, আদালতের কাজকর্মের প্রতিটি ক্ষেত্রে প্রযুক্তির আশ্রয় গ্রহণ একান্ত জরুরি। কারণ, প্রযুক্তির কার্যকর ব্যবহার মামলা ও বিচারের ক্ষেত্রে গুণগত পরিবর্তন সম্ভব করে তুলতে পারে।
রূপান্তরকামী ব্যক্তিদের সুরক্ষা ওঅধিকার বিল (২০১৬) –এ সম্মতি কেন্দ্রীয় মন্ত্রিসভার

রূপান্তরকামী ব্যক্তিদের (সুরক্ষা ওঅধিকার) বিল, ২০১৬-এ অনুমোদন দিল কেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয় মন্ত্রিসভার বৈঠক। এই বিলটি আইনে পরিণত হলেরূপান্তরকামীরা সমাজ, অর্থনীতি ও শিক্ষার ক্ষেত্রে ক্ষমতায়নের সুযোগ পাবেন। এর ফলে, তাঁদের প্রতি যে অবহেলা ওবৈষম্য করা হয়, তা যেমন দূর হবে, অন্যদিকে তেমনই তাঁদের বিরুদ্ধে সামাজিক নিন্দা ওকলঙ্ক লেপনের দায় থেকেও মুক্ত থাকবেন তাঁরা। প্রান্তিক শ্রেণীভুক্ত রূপান্তরকামীব্যক্তিদের সমাজের মূল স্রোতে নিয়ে আসার কাজও তাতে আরও সহজ হয়ে উঠবে। শুধু তাই নয়,অন্তর্ভুক্তির সুযোগ লাভের পাশাপাশি, সমাজের উৎপাদনশীলতার কাজেও অংশগ্রহণের সুযোগপাবেন তাঁরা। রূপান্তরকামী ব্যক্তিরা যেহেতু‘নারী’ বা ‘পুরুষ’ কোনওভাবেই চিহ্নিত নন, সেই কারণে তাঁরা এখন এক প্রান্তিকসম্প্রদায়ভুক্ত হয়ে রয়েছেন। এর ফলে, শিক্ষা, চিকিৎসা, কর্মসংস্থান এবং সামাজিকঅনুষ্ঠানে অংশগ্রহণের সুযোগ থেকেও বঞ্চিত থাকেন তাঁরা। সুতরাং, প্রস্তাবিত বিলটিআইনে পরিণত হলে তার মূল নীতিগুলি অনুসরণে বাধ্য ও দায়বদ্ধ থাকবেন সংশ্লিষ্ট সকলপক্ষই। কেন্দ্র ও রাজ্য সরকার এবং কেন্দ্রশাসিত অঞ্চল প্রশাসনও রূপান্তরকামীব্যক্তিদের সমস্যা দূর করতে আরও তৎপর হয়ে উঠবেন বলে আশা করা হচ্ছে।
চার্টার্ড অ্যাকাউন্ট্যান্টস দিবসে চার্টার্ড অ্যাকাউন্ট্যান্সদের শুভেচ্ছা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ চার্টার্ড অ্যাকাউন্ট্যান্ট দিবস উপলক্ষে চার্টার্ড অ্যাকাউন্ট্যান্সদের শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “কঠোর পরিশ্রমী চার্টার্ড অ্যাকাউন্ট্যান্সরা আমাদের সমাজে সততা ও কর্পোরেট প্রশাসনের সংস্কৃতিকে এগিয়ে নিয়ে চলেছেন। আর্থিক সমৃদ্ধির প্রসারে চার্টার্ড অ্যাকাউন্ট্যান্সরা গুরুত্বপূর্ণ ভূমিকা পালন করে থাকেন। আজ, চার্টার্ড অ্যাকাউন্ট্যান্স দিবসে সকল অ্যাকাউন্ট্যান্সদের ভবিষ্যৎ প্রয়াসগুলির সাফল্য কামনা করি”।
নতুন দিল্লির এইমস্‌ – এর ঝাজ্জর ক্যাম্পাসে ন্যাশনাল ক্যান্সার ইন্সটিটিউটে ইনফোসিস ফাউন্ডেশন বিশ্রাম সদনের উদ্বোধন করেছেন প্রধানমন্ত্রী

নয়াদিল্লি, ২১ অক্টোবর, ২০২১ প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে নতুন দিল্লির এইমস্‌ – এর ঝাজ্জর ক্যাম্পাসে ন্যাশনাল ক্যাম্পাস ইন্সটিটিউটে ইনফোসিস ফাউন্ডেশন বিশ্রাম সদনের উদ্বোধন করেছেন। এই উপলক্ষে আয়োজিত অনুষ্ঠানে প্রধানমন্ত্রী বলেন, আজ একটি ঐতিহাসিক দিন। টিকাকরণ অভিযানে ভারত ১০০ কোটি ডোজের লক্ষ্যমাত্রা অতিক্রম করেছে। ১০০ বছরের মধ্যে বৃহত্তম মহামারী মোকাবিলায় দেশের কাছে এখন ১০০ কোটি টিকার ডোজের শক্তিশালী সুরক্ষা কবচ রয়েছে। প্রধানমন্ত্রী জোর দিয়ে বলেন, এই সাফল্য ভারত এবং তার নাগরিকদের। প্রধানমন্ত্রী টিকা প্রস্তুতকারক সংস্থা, যাঁরা টিকা পরিবহণ করেছেন, স্বাস্থ্য ক্ষেত্রে যেসব পেশাদার মানুষ টিকা উদ্ভাবন করেছেন, তাঁদের সকলকে কৃতজ্ঞতা জানিয়েছেন। প্রধানমন্ত্রী বলেন, আজ ঝাজ্জরে এইমস্‌-এ যেসব রোগী ক্যান্সার চিকিৎসার জন্য আসেন, তাঁদের কথা ভেবে ন্যাশনাল ক্যান্সার ইন্সটিটিউটে যে বিশ্রাম সদন নির্মিত হয়েছে, সেটি সকলের জন্য সুবিধাজনক হবে। এর ফলে, রোগী ও তাঁদের পরিবার-পরিজনদের কষ্ট লাঘব হবে। প্রধানমন্ত্রী বিশ্রাম সদন নির্মাণ করায় ইনফোসিস ফাউন্ডেশনের এবং এই বাড়ি তৈরিতে জমি, বিদ্যুৎ ও জল দেওয়ায় ঝাজ্জরে এইমস্‌ – এর প্রশংসা করেন। এইমস্‌ কর্তৃপক্ষ ও সুধা মূর্তির দলকে এই পরিষেবা দেওয়ার জন্য প্রধানমন্ত্রী কৃতজ্ঞতা প্রকাশ করেন। প্রধানমন্ত্রী বলেন, দেশের স্বাস্থ্য পরিষেবাকে শক্তিশালী করতে কর্পোরেট জগৎ, বেসরকারি ক্ষেত্র এবং সামাজিক সামাজিক প্রতিষ্ঠানগুলি প্রতিনিয়ত গুরুত্বপূর্ণ ভূমিকা পালন করছে। আয়ুষ্মান ভারত – পিএমজেএওয়াই এর একটি সফল উদাহরণ। শ্রী মোদী বলেন, যখন আয়ুষ্মান ভারত প্রকল্পে রোগীরা বিনামূল্যে চিকিৎসা পান, তার মধ্য দিয়ে সেবা করার মনোভাবের প্রতিফলন ঘটে। এই মানসিকতাতেই সরকার প্রায় ৪০০টি ক্যান্সারের ওষুধের দাম কমানোর জন্য প্রয়োজনীয় ব্যবস্থা নিয়েছে।
জন্মদিনে প্রধানমন্ত্রীসহায়ক সাজসরঞ্জাম বিতরণ করলেন দিব্যাঙ্গদের মধ্যে

শনিবার১৭ সেপ্টেম্বর ছিল প্রধানমন্ত্রী শ্রী নরেন্দ্র মোদীর জন্মদিন। এই দিনটি তিনিকাটালেন গুজরাটে। খুবসকালেই প্রধানমন্ত্রী চলে যান গান্ধীনগরে তাঁর মা হীরা বা-র কাছে আশীর্বাদ নেওয়ারজন্য। রাষ্ট্রপতি, উপ-রাষ্ট্রপতি এবং প্রাক্তন প্রধানমন্ত্রী ডঃ মনমোহন সিংটেলিফোনে জন্মদিনের শুভেচ্ছা ও অভিনন্দন জানান প্রধানমন্ত্রীকে। এছাড়াও, সারাদিনধরে বহু নেতার কাছ থেকেই জন্মদিনের শুভেচ্ছা লাভ করেছেন তিনি । ভারতেরপ্রধান বিচারপতি শ্রী টি এস ঠাকুরও ঐদিন ছিলেন গান্ধীনগরে। তিনি রাজভবনে গিয়ে অভিনন্দনজানান প্রধানমন্ত্রীকে। সমাজেরবিভিন্ন স্তরের মানুষের কাছ থেকে সোশ্যাল মিডিয়া এবং নরেন্দ্র মোদী অ্যাপ-এরমাধ্যমে অসংখ্য শুভেচ্ছা ও অভিনন্দন বার্তা লাভ করেছেন প্রধানমন্ত্রী । আদিবাসীকল্যাণে কয়েকটি কর্মসূচির আনুষ্ঠানিক উদ্বোধন করে দাহোর জেলার লিমখেরায় এক বিশালজনসমাবেশেও ভাষণ দেন তিনি। সেখানে তিনি বলেন যে জলসরবরাহ ছিল গুজরাট রাজ্যের পক্ষেএকটি বড় চ্যালেঞ্জের বিষয়। কিন্তু সাফল্যের সঙ্গে সেই সমস্যা অতিক্রম করা গেছে। দরিদ্রও প্রান্তিক মানুষদের কল্যাণে তাঁর সরকার যে প্রতিশ্রুতিবদ্ধ এ কথা পুনরায় স্মরণকরিয়ে দিয়ে প্রধানমন্ত্রী বলেন যে ‘সব কা সাথ সব কা বিকাশ’-এর মন্ত্র এখনপ্রতিধ্বনিত হচ্ছে দেশের সর্বত্র। নবসারিতেদিব্যাঙ্গদের মধ্যে সহায়ক সাজসরঞ্জামও বন্টন করেন তিনি। এইধরনের অনুষ্ঠান আয়োজন করার জন্য নবসারির উদ্যোক্তাদের অভিনন্দন জানিয়েপ্রধানমন্ত্রী বলেন যে এদিন এই কাজে এক বিশেষ সাফল্যের রেকর্ড গড়া হল । অতীতে পঠনপাঠনেরক্ষেত্রে আগ্রহের জন্য নবসারির নাম ও খ্যাতি ছড়িয়ে পড়েছিল চারদিকে এবং এদিনদিব্যাঙ্গদের জন্য যত্ন ও চিন্তাভাবনার নিরিখে এই স্থানটি আবার তার বিশিষ্টতাপ্রমাণ করল। প্রধানমন্ত্রীআরও বলেন যে ‘চলতা হ্যায়’ – এই কথাটি এখন রয়েছে ইতিহাসের পাতায়। কারণ, সমগ্রবিশ্বের অনেক প্রত্যাশা রয়েছে ভারতের কাছে। এই পরিস্থিতিতে কোন সুযোগই নষ্ট হতেদেওয়া উচিত নয়। তিনি বলেন যে ‘সুগম্য ভারত অভিযান’-এ দৃষ্টি দেওয়া হচ্ছে এমন বহুঅঞ্চলের দিকে যেখানকার উন্নয়নে আগে সেরকমভাবে কোন নজর দেওয়া হয়নি। /
বিশ্ব জুড়ে যোগ অভূতপূর্ব জনপ্রিয়তা অর্জন করছে : প্রধানমন্ত্রী

নয়াদিল্লি, ১৩ জুন, ২০২২ প্রধানমন্ত্রী শ্রী নরেন্দ্র মোদী বলেছেন, বিশ্ব জুড়ে যোগ অভূতপূর্ব জনপ্রিয়তা অর্জন করছে। নেতা, মুখ্য কার্যনির্বাহী আধিকারিক, ক্রীড়া ব্যক্তিত্ব এবং অভিনেতা-অভিনেত্রী সহ সমাজের বিভিন্ন স্তরের মানুষ যোগাভ্যাস করছেন। প্রধানমন্ত্রী যোগ সম্পর্কিত একটি ভিডিও সকলের মধ্যে ভাগ করে নেন। এক ট্যুইট বার্তায় প্রধানমন্ত্রী বলেছেন, “গত কয়েক বছর ধরে যোগ সারা বিশ্বে অভূতপূর্ব জনপ্রিয়তা অর্জন করেছে। নেতা, মুখ্য কার্যনির্বাহী আধিকারিক, ক্রীড়া ব্যক্তিত্ব এবং অভিনেতা-অভিনেত্রী সহ সমাজের বিভিন্ন স্তরের মানুষ যোগাভ্যাস করছেন। যোগাভ্যাসের কি কি সুফল তাঁরা পাচ্ছেন এবং যোগের মাধ্যমে কিভাবে তাঁরা উপকৃত হচ্ছেন – এ বিষয়ে তাঁরা আলোচনা করছেন”।
এস সি ও শীর্ষ বৈঠকে যোগদানের উদ্দেশ্যে উজবেকিস্তান রওনা হলেন প্রধানমন্ত্রী

সাংহাই সহযোগিতা সংগঠনের (এস সি ও) শীর্ষ বৈঠকে যোগদানের উদ্দেশ্যে উজবেকিস্তান রওনা হলেন প্রধানমন্ত্রী শ্রী নরেন্দ্র মোদী। যাত্রার প্রাক্কালে এক বার্তায় প্রধানমন্ত্রী বলেছেন : “এস সি ও শীর্ষ বৈঠকে অংশগ্রহণের উদ্দেশ্যে আমি উজবেকিস্তান সফরে যাচ্ছি। সেখানে আমি এস সি ও রাষ্ট্রগুলির নেতৃবৃন্দের সঙ্গে আলোচনা ও মতবিনিময়ে মিলিত হব। এস সি ও’র একটি সদস্য রাষ্ট্র হওয়ায় ভারত খুশি। এস সি ও’র মাধ্যমে অর্থনৈতিক সহযোগিতার ক্ষেত্রে আলাপ-আলোচনা সফল হবে বলে ভারত আশা করে। মধ্যপ্রাচ্যের দেশগুলির সঙ্গে সম্পর্ককে বিশেষ গুরুত্ব দেয় ভারত। ঐ অঞ্চলের সঙ্গে অর্থনৈতিক সম্পর্কের প্রসার এবং সেখানকার জনসাধারণের সঙ্গে মৈত্রীপূর্ণ সদ্ভাব গড়ে তুলতে ভারত সর্বদাই আগ্রহী”।
আষাঢ় পূর্ণিমা-ধর্ম চক্র দিবস উপলক্ষে প্রধানমন্ত্রীর বার্তা

করোনা মহামারীর সময় ভগবান বুদ্ধ অনেক বেশি প্রাসঙ্গিক : প্রধানমন্ত্রী ভগবান বুদ্ধের দেখানো পথ অনুসরণ করে কিভাবে কঠিনতম চ্যালেঞ্জগুলির মুখোমুখি হয়েছি তা ভারত দেখিয়েছে : প্রধানমন্ত্রী বিপর্যয়ের সময় সমগ্র বিশ্ব ভগবান বুদ্ধের বাণীর অন্তর্নিহিত বার্তা উপলব্ধি করেছে : প্রধানমন্ত্রী প্রধানমন্ত্রী শ্রী নরেন্দ্র মোদী বলেছেন, ভগবান বুদ্ধ বর্তমান করোনার মহামারীর সময় আরও বেশি প্রাসঙ্গিক হয়ে উঠেছেন। ভগবান বুদ্ধের পথ অনুসরণ করে কঠিনতম চ্যালেঞ্জগুলির কিভাবে মুখোমুখি হয়েছি তা ভারত দেখিয়ে দিয়েছে। সমগ্র বিশ্ব ভগবান বুদ্ধের আদর্শ ও বাণী অনুসরণ করে সহমর্মিতার পথে এগিয়ে চলেছে। আষাঢ় পূর্ণিমা-ধর্ম চক্র দিবস উপলক্ষে এক বার্তায় প্রধানমন্ত্রী বলেছেন, আন্তর্জাতিক বুদ্ধিস্ট কনফেডারেশনের “কেয়ার উইথ প্রেয়ার” উদ্যোগ অত্যন্ত প্রশংসনীয়। প্রধানমন্ত্রী বলেছেন, আমাদের অন্তরাত্মা, কথাবার্তা এবং সঙ্কল্পের মধ্যে সম্প্রীতি তথা আমাদের কাজকর্ম এবং প্রয়াসের মধ্যে সমন্বয় আমাদের দুঃখ-যন্ত্রণা থেকে আনন্দের পথে নিয়ে যায়। মানসিক এই আনন্দ ও প্রশান্তি ভালো সময়ের পাশাপাশি কঠিন সময়েও সাধারণ মানুষের কল্যাণে কাজ করতে উদ্বুদ্ধ করে। ভগবান বুদ্ধ সম্প্রীতির লক্ষ্যে আমাদের আটটি আদর্শের কথা বলেছিলেন। প্রধানমন্ত্রী বলেন, ভগবান বুদ্ধ যখন আত্মবলিদান ও সহনশীলতার কথা বলেন তখন এগুলি কেবল কথার কথাই নয়, বরং ধর্মের এক সমগ্র চক্রের সূচনা হয় এবং তাঁর আদর্শ ও বাণী থেকে লব্ধ জ্ঞান সমগ্র বিশ্বের কল্যাণের সমার্থক হয়ে ওঠে। এই কারণেই সারা বিশ্ব জুড়ে ভগবান বুদ্ধের অনুরাগী রয়েছেন। ‘ধর্ম পদ’-এর উদ্ধৃতি উল্লেখ করে শ্রী মোদী বলেন, শত্রুতা কখনও ঈর্ষা কমায় না বরং ভালোবাসা ও আন্তরিকতার মধ্য দিয়ে ঈর্ষা ও শত্রুতা দমন করা যায়। বিপর্যয়ের সময় সমগ্র বিশ্ব ভালোবাসা ও সম্প্রীতির অন্তর্নিহিত শক্তি উপলব্ধি করেছে। ভগবান বুদ্ধের জ্ঞান প্রকৃতপক্ষে মানবতার অভিজ্ঞতা লাভেই সমৃদ্ধ হয়। তাই, এই অভিজ্ঞতায় সমৃদ্ধ হয়ে সারা বিশ্বের সাফল্য ও সমৃদ্ধি এক নতুন উচ্চতায় পৌঁছবে বলে প্রধানমন্ত্রী অভিমত প্রকাশ করেন।
করোনা ভাইরাস মোকাবিলায় জোরালো পদক্ষেপ নিতে সার্ক গোষ্ঠীভুক্ত দেশগুলির প্রতি প্রধানমন্ত্রীর আহ্বান

করোনা ভাইরাস মোকাবিলায় প্রধানমন্ত্রী শ্রী নরেন্দ্র মোদী জোরালো পদক্ষেপ নিতে দক্ষিণ এশীয় আঞ্চলিক সহযোগিতা গোষ্ঠীভুক্ত (সার্ক) দেশগুলিকে জোরালো নীতিকৌশল গ্রহণ করতে বলেছেন। ভিডিও কনফারেন্সের মাধ্যমে এই নীতিকৌশল নিয়ে আলোচনা এবং এই বিশ্বে স্বাস্থ্যকর পরিবেশ গড়ে তুলতে সার্কভুক্ত দেশগুলির একত্রিতভাবে দৃষ্টান্ত স্থাপন করারও তিনি পরামর্শ দেন। একগুচ্ছ ট্যুইট বার্তায় প্রধানমন্ত্রী বলেন, বিশ্বের মোট জনসংখ্যার সিংহভাগ মানুষই দক্ষিণ এশিয়ায় বসবাস করেন। এই অঞ্চলের মানুষদের সুস্বাস্থ্যের বিষয়টি তাই নিশ্চিত করতে হবে। কোভিড-১৯ নোভেল করোনা ভাইরাসের মোকাবিলায় সরকার সবরকম চেষ্টা চালাচ্ছে বলে তিনি জানান।
বাণিজ্যিক কাজকর্মকে সহজতর করে তোলারলক্ষ্যে অর্থ এবং পেট্রোলিয়াম ও প্রাকৃতিক গ্যাস মন্ত্রককে বিশেষ দায়িত্ব  :  অনুমোদন কেন্দ্রীয় মন্ত্রিসভার বৈঠকে

বাণিজ্যিককাজকর্মকে সহজতর করে তোলার লক্ষ্যে সরকার গৃহীত উদ্যোগের সঙ্গে সঙ্গতি ও সামঞ্জস্যরেখে, হাইড্রোকার্বনঅনুসন্ধান ও লাইসেন্স নীতির আওতায় সফল ঠিকাদারদের মধ্যেনির্দিষ্ট ব্লকবন্টনের ক্ষমতা দেওয়া হল কেন্দ্রীয় পেট্রোলিয়াম ও প্রাকৃতিক গ্যাসমন্ত্রী এবং কেন্দ্রীয় অর্থমন্ত্রীকে। দুটি গুরুত্বপূর্ণ দপ্তরের দায়িত্বপ্রাপ্তমন্ত্রীদের হাতে এই ক্ষমতাদানের ফলে ব্লক বন্টনের ক্ষেত্রে সিদ্ধান্ত গ্রহণেরকাজটি দ্রুততার সঙ্গে সম্পন্ন হবে বলে সরকার মনে করে। এর সুবাদে, বাণিজ্যিককাজকর্ম আরও সহজ করে তোলার উদ্যোগকে বিশেষভাবে উৎসাহ যোগানো হবে। নতুন হাইড্রোকার্বনআহরণ ও লাইসেন্স নীতির আওতায় বরাতদানের প্রক্রিয়াটিকে নিরন্তর করে তোলার পাশাপাশি বছরেদু’বার করে ব্লক বন্টনের সুবিধা সম্প্রসারিত হবে।
কোরিয়ার ফার্স্ট লেডির সঙ্গে সাক্ষাৎ প্রধানমন্ত্রীর

প্রধানমন্ত্রী শ্রী নরেন্দ্র মোদী আজ কোরিয়ার ফার্স্ট লেডি কিম জং সু-র সঙ্গে সাক্ষাৎ করেছেন। ফার্স্ট লেডি কিম প্রধানমন্ত্রী মোদীর আমন্ত্রণে ভারত সফর করছেন। তিনি আগামীকাল অযোধ্যায় উত্তর প্রদেশ সরকার আয়োজিত দীপ উৎসবের প্রধান অতিথি হবেন। রানী সুরীরত্ন নতুন স্মারক উদ্বোধনী অনুষ্ঠানেও যোগ দেবেন। অযোধ্যা ও কোরিয়ার মধ্যে গভীর ঐতিহাসিক সম্পর্ক রয়েছে। অযোধ্যার রাজকন্যা সুরীরত্ন প্রায় ২ হাজার বছর আগে কোরিয়ায় গিয়ে সেখানকার রাজা সুরো’র সঙ্গে বিবাহ বন্ধনে আবদ্ধ হন। আজকের বৈঠকে প্রধানমন্ত্রী ও ফার্স্ট লেডি কিম ভারত ও কোরিয়ার মধ্যে গভীর আধ্যাত্মিক ও নাগরিক যোগাযোগের বিষয়ে আলোচনা করেন। দু’দেশের মধ্যে জনসংযোগ আরও বাড়াতে মতবিনিময় করেন তাঁরা। ফার্স্ট লেডি কিম সিওল শান্তি পুরস্কার জয়ের জন্য প্রধানমন্ত্রীকে অভিনন্দন জানান। প্রধানমন্ত্রী বলেন, এই সম্মান ভারতের জনগণের। প্রধানমন্ত্রী বিশেষভাবে গত জুলাই মাসে কোরিয়ার রাষ্ট্রপতি মুন জাই ইনের সফল ভারত সফরের উল্লেখ করেন। কোরিয়ার রাষ্ট্রপতির এই সফর ভারত ও কোরিয়া প্রজাতন্ত্রের বিশেষ কৌশলগত অংশীদারিত্বে নতুন গতি সঞ্চার করেছে। …
অপরাধমূলক বিষয়ে পারস্পরিক আইনি সহায়তা সম্পর্কিত বি আই এম এস টি ই সি কনভেনশনের সাক্ষর ও রেটিফিকেশন

প্রধানমন্ত্রী শ্রী নরেন্দ্র মোদির পৌরহিত্যে বৃ্হস্পতিবার কেন্দ্রীয় মন্ত্রিসভা অপরাধমূলক বিষয় সমূহে ‘পারস্পরিক আইনি সহায়তা’ সম্পর্কিত ‘বে অব বেঙ্গল ইনিসিয়েটিভ অন মাল্টি সেক্টরেল টেকনিক্যাল এন্ড ইকনোমিক কো-অপারেশন’ (বি আই এম এস টি ই সি) কনভেনশনের আনুষ্ঠানিক স্বীকৃতি দান এবং এতে সাক্ষর করার জন্য অনুমোদন দিয়েছে। এই কনভেনশনের ১৫ ধারা অনুযায়ী ‘সেন্ট্রাল অথরিটি’ হিসেবে কেন্দ্রীয় স্বরাষ্ট্র মন্ত্রককে মর্যাদা দেওয়া হয়েছে। বি আই এম এস টি ই সি সাতটি দেশ নিয়ে গঠিত। এই দেশগুলি হল – বাংলাদেশ, ভূটান, ভারত, মায়ানমার, নেপাল, শ্রীলঙ্কা এবং থাইল্যান্ড। এই অনুমোদনের ফলে অপরাধমূলক কার্যকলাপ নিয়ন্ত্রণে পারস্পরিক সহযোগিতার ক্ষেত্র আরও কার্যকর করে তুলতে বড় ধরনের অবদান রাখবে। সদস্য দেশগুলির মধ্যে সন্ত্রাসবাদ সংশ্লিষ্ট অপরাধ, আন্ত:দেশীয় সংগঠিত অপরাধ, মাদক পাচার, অর্থ তছরুপ ও সাইবার অপরাধ সহ অপরাধের তদন্ত ও বিচারপর্বের ক্ষমতা ও কার্যকারিতা বৃদ্ধি করতে পারস্পরিক সহযোগিতার ক্ষেত্র আরও ব্যাপকভাবে সম্প্রসারণের লক্ষ্যমাত্রা গ্রহন করা হয়েছে। ভারতীয় দিক থেকে এই কনভেনশনে সাক্ষর দান এবং পাশাপাশি স্বীকৃতি দানের পর স্বীকৃতি সংক্রান্ত দলিল সমূহ বি আই এম এস টি ই সি-র সেক্রেটারি জেনারেলের কাছে গচ্ছিত থাকবে এবং স্বীকৃতি সংক্রান্ত দলিল সমূহের শেষতম নির্দেশিকাটি জমা দেওয়ার ৩০ দিন পর এই কনভেনশন কার্যকর হতে শুরু করবে।
কেন্দ্রীয় ক্যাবিনেট সচিব বায়ু দূষণজনিত পরিস্থিতি পর্যালোচনা করলেন

কেন্দ্রীয় ক্যাবিনেট সচিব জাতীয় রাজধানী অঞ্চলে বায়ু দূষণজনিত পরিস্থিতি নিয়ন্ত্রণে গত রবিবার থেকে গৃহীত পদক্ষেপ গ্রহণ করা হয়েছে, তার অগ্রগতি আজ পর্যালোচনা করে দেখেছেন। জানা গেছে যে, পাঞ্জাব ও হরিয়ানায় ফসলের গোড়া পোড়ানো অব্যাহত রয়েছে এবং এ বিষয়ে আরও সুপরিকল্পিত পদক্ষেপ গ্রহণের প্রয়োজন। ফসলের গোড়া পোড়ানো অব্যাহত রয়েছে এমন জায়গায় এই রাজ্যগুলিকে আরও বেশি সংখ্যায় নজরদারি দল মোতায়েনের নির্দেশ দেওয়া হয়েছে, যাতে আইনভঙ্গকারীদের বিরুদ্ধে উপযুক্ত জরিমানা ধার্য করা যায়। জাতীয় রাজধানী অঞ্চলে বায়ু দূষণজনিত পরিস্থিতিও বৈঠকে পর্যালোচনা করে দেখা হয়েছে। দূষণজনিত পরিস্থিতি নিয়ন্ত্রণে যেসব সংস্থা একযোগে কাজ করছে, তাদের মধ্যে প্রয়াস আরও বাড়ানোর প্রয়োজন বলে জানানো হয়েছে। এই রাজ্যগুলিকে ভবিষ্যতে যে কোনও ধরনের জরুরি পরিস্থিতির মোকাবিলায় সম্পূর্ণ প্রস্তুত থাকতে নির্দেশ দেওয়া হয়েছে।
হিন্দুস্হান টাইমস লিডারশিপ সামিটে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ নতুন দিল্লীতে সপ্তদশ হিন্দুস্হান টাইমস লিডারশিপ সামিটে উদ্বোধনী ভাষণ দেন। প্রধানমন্ত্রী বলেন, যেকোন সমাজ বা দেশের অগ্রগতির জন্য সংরক্ষণ অত্যন্ত গুরুত্বপূর্ণ। সংরক্ষণ উজ্জ্বল ভবিষ্যতের ভিত্তি স্হাপন করে বলে অভিমত প্রকাশ করে তিনি বলেন, তাঁর সরকার ‘সবকা সাথ, সবকা বিকাশ, সবকা বিশ্বাস’- এই মন্ত্রকে অনুসরণ করেই বর্তমান চ্যালেঞ্জ ও সমস্যাগুলির নিরসনে নিরন্তর কাজ করে চলেছে। তাঁর সরকারের একাধিক গুরুত্বপূর্ণ সিদ্ধান্তের কথা উল্লেখ করে শ্রী মোদী বলেন, সংবিধানের ৩৭০ ধারা বাতিল হওয়ার ফলে জম্মু-কাশ্মীর ও লাদাখের মানুষের মনে নতুন আশার সঞ্চার হয়েছে। মুসলিম মহিলারা এখন তিন তালাকের কু-প্রথা থেকে মুক্ত। দিল্লীর অননুমোদিত কলোনীগুলি নিয়ে যে সিদ্ধান্ত নেওয়া হয়েছে সে সম্পর্কে তিনি বলেন, সরকারের এই সিদ্ধান্তের ফলে ৪০ লক্ষ মানুষ উপকৃত হবেন। নতুন ভারতের জন্য উজ্জ্বল ভবিষ্যৎ গড়ে তুলতে এ ধরণের একাধিক সিদ্ধান্ত গ্রহণ করা হয়েছে। প্রধানমন্ত্রী জানান, তাঁর সরকার এখন পিছিয়ে পড়া সেই জেলাগুলির ওপর অগ্রাধিকার দিচ্ছে যেখানে স্বাস্হ্য, পরিচ্ছন্নতা ও পরিকাঠামোর মতো গুরুত্বপূর্ণ ক্ষেত্রে সূচকের দিক থেকে নিম্নসারিতে রয়েছে। উন্নয়নে আগ্রহী জেলা হিসেবে ১১২টি জেলার সামগ্রিক বিকাশ ও অগ্রগতির ওপর গুরুত্ব দেওয়া হচ্ছে। সেইসঙ্গে উন্নয়ন ও প্রশাসনিক প্রতিটি ক্ষেত্রের ওপর বিশেষভাবে জোর দেওয়া হচ্ছে। উন্নয়নে আগ্রহী এই জেলাগুলিতে পুষ্টি, ব্যাঙ্কিং সুযোগ-সুবিধা, বিমা, বিদ্যুৎ সহ অন্যান্য মৌলিক সুযোগ-সুবিধা মানুষের কাছে পৌঁছে দেওয়ার লক্ষ্যে পরিচালিত কর্মকান্ডের ওপর নিরন্তর নজরদারি চালানো হচ্ছে বলেও তিনি জানান। প্রধানমন্ত্রী বলেন, এই ১১২টি জেলার উজ্জ্বল ভবিষ্যতই দেশের উজ্জ্বল ভবিষ্যৎ সুনিশ্চিত করবে। জল জীবন মিশন প্রসঙ্গে প্রধানমন্ত্রী বলেন, ১৫ কোটি পরিবারে পাইপের মাধ্যমে জল পৌঁছে দেওয়ার লক্ষ্যে সরকার কাজ করছে। ভারতকে ৫ লক্ষ কোটি মার্কিন ডলারের অর্থনীতিতে পরিণত করতে সরকার অঙ্গিকারবদ্ধ বলে জানিয়ে প্রধানমন্ত্রী বলেন, এই লক্ষ্যে তাঁর সরকার সাহায্যকারী ও সমর্থনদাতা হিসেবে কাজ করছে। প্রধানমন্ত্রী বলেন, অর্থক্ষেত্রের সংস্কারে একাধিক গুরুত্বপূর্ণ উদ্যোগ নেওয়া হয়েছে। এরমধ্যে রয়েছে, ব্যাঙ্কগুলির সংযুক্তিকরণের ঐতিহাসিক সিদ্ধান্ত, একাধিক শ্রম আইন একত্রিত করে নির্দিষ্ট বিধি প্রণয়ন, ব্যাঙ্কগুলিকে মূলধন যোগানে, কর্পোরেট কর হার কমানো প্রভৃতি। সহজে ব্যবসা-বাণিজ্য করার অনুকূল পরিস্হিতি গড়ে তোলার নিরিখে ভারতকে বিশ্বের অন্যতম অগ্রনী দেশ হিসেবে বর্ণনা করে শ্রী মোদী জানান, বিগত পাঁচ বছরে সহজে ব্যবসা-বাণিজ্যের সূচকে ভারত ৭৯ ধাপ অগ্রগতি করেছে। থমকে থাকা আবাসন প্রকল্পগুলিতে তহবিল যোগানোর জন্য বিশেষ বরাদ্দ হিসেবে ২৫ হাজার কোটি টাকা তহবিল সংস্হান করা হয়েছে। এছাড়াও, ১০০ লক্ষ কোটি টাকার পরিকাঠামো প্রকল্প রূপায়ণের কাজ সরকার শুরু করতে চলেছে বলে তিনি জানান। ভ্রমণ ও পর্যটন সংক্রান্ত বিশ্ব সূচকে ভারত ৩৪তম স্হানে উঠে এসেছে জানিয়ে মন্ত্রী বলেন, পর্যটন সংক্রান্ত কর্মকান্ড বৃদ্ধি পাওয়ার দরুণ কর্মসংস্হানের সুযোগ-সুবিধাও বাড়ছে। এরফলে, দরিদ্ররা বিশেষভাবে লাভবান হবেন। মানব সম্পদের রূপান্তরে বিভিন্ন উদ্যোগের কথা উল্লেখ করে মন্ত্রী বলেন, সরকার সুর্নিদিষ্ট সময়সীমার মধ্যে কর্মসূচি রূপায়ণের উপর গুরুত্ব দিয়ে যথা সময়ে বিভিন্ন পরিষেবা সাধারণ মানুষের কাছে পৌঁছে দেওয়ার লক্ষ্যে কাজ করছে। সরকারের পরিকল্পনাই হল ১৩০ কোটি ভারতবাসীর উজ্জ্বল ভবিষ্যতের জন্য সঠিক দৃষ্টিভঙ্গি গ্রহণ, সেরা প্রযুক্তি গ্রহণ ও তার কার্যকর প্রয়োগ।
ভারত-ফ্রান্স বাণিজ্য বৈঠক : ১৬টি চুক্তি স্বাক্ষরিত

ণ্ডীগড়ে রবিবার ভারত-ফ্রান্স বাণিজ্য বৈঠকে যোগ দিলেন প্রধানমন্ত্রী শ্রী নরেন্দ্র মোদী। এই উপলক্ষে, তাঁর ভাষণে সি ও পি-২১ – এ গৃহীত প্রস্তাবে সমন্বয়ের দায়িত্ব পালনের জন্য ফ্রান্সের বিশেষ প্রশংসা করেন প্রধানমন্ত্রী। প্রসঙ্গত, তিনি স্মরণ করেন যে, বৈঠকের ঘোষণার পূর্বে প্রেসিডেন্ট ওলাঁদ টেলিফোনে প্রস্তাবিত চুক্তির খসড়ার বিষয়টি তাঁর সঙ্গে আলোচনা করেছিলেন। সি ও পি-২১ বৈঠকের কয়েকদিন আগে প্যারিসে যে ভয়ঙ্কর সন্ত্রাসবাদী হামলা চলেছিল, তার উল্লেখ করে প্রধানমন্ত্রী বলেন, মূল নীতি থেকে বিন্দুমাত্র বিচ্যুত না হয়ে কিভাবে সন্ত্রাসবাদের মোকাবিলা করতে হয়, ফ্রান্স তা প্রমাণ করেছে। যে কোনও ধরণের সন্ত্রাসের বিরুদ্ধে জেহাদে ভারত ফ্রান্সের সঙ্গে একযোগে কাজ করে যাবে বলে প্রধানমন্ত্রী প্রতিশ্রুতি দেন। ভারত ও ফ্রান্সের মধ্যে পারস্পরিক শুভেচ্ছা ও সম্প্রীতির যে বাতাবরণ রয়েছে তার উল্লেখ করে প্রধানমন্ত্রী বলেন, দুটি দেশই পারস্পরিক সহযোগিতা প্রসারের জন্য পূর্বনির্দিষ্ট। নিরাপত্তা ও প্রতিরক্ষা প্রশ্নে প্রধানমন্ত্রী বলেন যে, ভারতের মেধাশক্তি এবং ফ্রান্সের নির্মাণ ও উৎপাদন ক্ষমতা সমগ্র বিশ্বে নিরাপত্তা নিশ্চিত করে তুলতে পারে। এই প্রসঙ্গে সাইবার নিরাপত্তার কথাও উল্লেখ করেন শ্রী মোদী। প্রধানমন্ত্রী বলেন, ফ্রান্সের বিভিন্ন সংস্থার ভারতে বিনিয়োগ রয়েছে যথেষ্ট মাত্রায়। পূর্বের কোনও সময়কাল থেকে কর ধার্যের বিষয়টি এখন অতীত। ঐ অধ্যায়টির সমাপ্তিও ঘটেছে। ভারত, মার্কিন যুক্তরাষ্ট্র এবং ফ্রান্স’কে নিয়ে গঠিত উদ্ভাবন মিশনের কাজকর্ম এবং আন্তর্জাতিক সৌর সমঝোতার মতো বিষয়গুলিও স্থান পায় প্রধানমন্ত্রীর ভাষণে। ভারত-ফ্রান্স বাণিজ্য বৈঠকে এদিন স্বাক্ষরিত হয় ১৬টি মউ তথা সহযোগিতা চুক্তি।
বাল গঙ্গাধর তিলক এবং চন্দ্র শেখর আজাদ’কে শ্রদ্ধার সঙ্গে স্মরণ করলেন প্রধানমন্ত্রী শ্রী নরেন্দ্র মোদী

বাল গঙ্গাধার তিলক এবং চন্দ্র শেখর আজাদের জন্মবার্ষিকীতে শ্রদ্ধার সঙ্গে তাঁদের স্মরণ করলেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বাল গঙ্গাধরতিলক এবং চন্দ্র শেখর আজাদ-এর জন্মবার্ষিকীতে দেশের স্বাধীনতা সংগ্রামে তাঁদেরবিশেষ অবদানের কথা আমি স্মরণ করি”।
ভারত ও রাশিয়ার মধ্যে অনানুষ্ঠানিক শীর্ষ বৈঠক

প্রধানমন্ত্রী শ্রী নরেন্দ্র মোদী এবং প্রেসিডেন্ট ভ্লাদিমির পুতিন গত ২১ মে রুশ ফেডারেশনের সোচি শহরে প্রথম অনানুষ্ঠানিক শীর্ষ বৈঠকে মিলিত হয়েছিলেন। উভয় নেতার কাছে এই শীর্ষ বৈঠক তাঁদের মৈত্রী সম্পর্ক গভীরতর করা এবং আন্তর্জাতিক ও আঞ্চলিক ইস্যু বিষয়ে মত বিনিময় করার এক সুযোগ এনে দিয়েছিল। ভারত ও রাশিয়ার মধ্যে উচ্চপর্যায়ের রাজনৈতিক মত বিনিময়ের ঐতিহ্যের সঙ্গে সামঞ্জস্য রেখে এই শীর্ষ বৈঠক অনুষ্ঠিত হয়। দুই নেতা-ই, ভারত ও রাশিয়ার মধ্যে বিশেষ এবং সুবিধাপ্রাপ্ত কৌশলগত অংশীদ্বারিত্ব, বিশ্বশান্তি এবং স্হিতিশীলতার পক্ষে এক গুরুত্বপূর্ণ বিষয় বলে একমত হয়েছেন। তাঁরা, মুক্ত এবং সমতা ভিত্তিক বিশ্ব ব্যবস্হায় ভারত ও রাশিয়ার গুরুত্বপূর্ণ অবদান বিষয়টিও উল্লেখ করেন। এই প্রসঙ্গে তাঁরা বিশ্বশান্তি এবং স্হিতিশীলতা রক্ষায় অভিন্ন দায়িত্বশীল দুটি প্রধান শক্তি হিসাবে একে অপরের কাজের স্বীকৃতি দেন। উভয় নেতা-ই গুরুত্বপূর্ণ আর্ন্তজাতিক বিষয়ে গভীরভাবে আলাপ-আলোচনা করেন। তাঁরা একটি বহুপাক্ষিক বিশ্ব ব্যবস্হা গড়ে তোলার গুরুত্ব বিষয়ে একমত হন। তাঁরা নিজেদের মধ্যে আলাপ-আলোচনা এবং সমন্বয় বিশেষ করে ভারত ও প্রশান্ত মহাসাগরীয় অঞ্চলের বিভিন্ন বিষয়ে এই সমন্বয়কে জোরদার করার সিদ্ধান্ত নেন। প্রধানমন্ত্রী মোদী এবং প্রেসিডেন্ট পুতিন রাষ্ট্রসঙ্ঘ, সাংহাই সহযোগিতা সংগঠন, ব্রিকস এবং জি-২০এর মতো বহুপাক্ষিক সংগঠনে একজোট হয়ে কাজ করার বিষয়েও রাজি হন। উভয় নেতা-ই সন্ত্রাসবাদ এবং সাধারণ মানুষের বিদ্রোহীকরণ বিষয়ে উদ্বেগ প্রকাশ করেন এবং যে কোনও ধরনের সন্ত্রাসবাদ মোকাবিলায় তাঁদের দৃঢ় প্রত্যয় ব্যক্ত করেন। এই প্রসঙ্গে তাঁরা আফগানিস্হানে সব ধরনের সন্ত্রাসবাদের ভয়মুক্ত পরিবেশে শান্তি এবং স্হিতিশীলতা ফিরিয়ে আনার গুরুত্ব দেন। এছাড়া এই লক্ষ্য অর্জনেও একযোগে কাজ করার বিষয়ে তাঁরা রাজি হন। উভয় নেতা-ই জাতীয় উন্নয়ন পরিকল্পনা এবং অগ্রাধিকার বিষয়ে বিস্তারিতভাবে মত বিনিময় করেন। তাঁরা ভারত ও রাশিয়ার মধ্যে সম্পর্কের বৈশিষ্ট্যে গভীর আস্হা, পারস্পরিক শ্রদ্ধা এবং সদিচ্ছা প্রসঙ্গে সন্তোষ ব্যক্ত করেন। ২০১৭-র জুন মাসে সেন্ট পিটার্সবার্গ-এ দু দেশের মধ্যে দ্বিপাক্ষিক পর্যায়ে যে শীর্ষ বৈঠক অনুষ্ঠিত হয়েছিল, তার সদর্থক প্রভাবে সন্তোষ ব্যক্ত করে উভয় নেতাই এ বছরের শেষ দিকে ভারতে শীর্ষ বৈঠক আয়োজনের আগে তার সুনির্দিষ্ট পরিকল্পনা প্রস্তুত করার জন্য আধিকারিকদের নির্দেশ দেন। উভয় নেতাই-ই ভারতের নীতি আয়োগ এবং রুশ ফেডারেশন অর্থনৈতিক উন্নয়ন মন্ত্রকের মধ্যে একটি কৌশলগত অর্থনৈতিক আলোচনা শুরু করার বিষয়ে একমত হন। এই আলোচনার মধ্য দিয়ে দু দেশের মধ্যে বাণিজ্য এবং বিনিয়োগের ক্ষেত্রে আরও বেশি অগ্রগতির সম্ভাবনাযুক্ত স্হানগুলিকে চিন্হিত করার কথা বলা হয়। তাঁরা শক্তিক্ষেত্রে দু দেশের মধ্যে সহযোগিতা পরিধি বৃদ্ধির বিষয়ে সন্তোষ ব্যক্ত করেন এবং এই প্রসঙ্গে রাশিয়ার ‘গ্যাজপ্রোম’ এবং ভারতের ‘গেইল’-এর মধ্যে দীর্ঘমেয়াদী চুক্তির আওতায় প্রথম দফা এলএনজি সরবরাহকে স্বাগত জানান। উভয় নেতা-ই দু দেশের মধ্যে সামরিক, নিরাপত্তা, পারমানবিক শক্তিক্ষেত্রে দীর্ঘমেয়াদী অংশীদারিত্বের তাৎপর্যের ওপর জোর দেন এবং এইসব ক্ষেত্রে প্রচলিত সহযোগিতাকে স্বাগত জানান। উভয় নেতা-ই দু দেশের নেতৃবৃন্দের মধ্যে বার্ষিক শীর্ষ বৈঠক ছাড়াও, নেতৃত্বের স্তরে অতিরিক্ত সংযোগের জন্য এই ধরনের অনানুষ্ঠানিক শীর্ষ বৈঠক আয়োজনের ধারনাটিকে স্বাগত জানান। প্রধানমন্ত্রী মোদী প্রেসিডেন্ট পুতিনকে এ বছরের শেষ দিকে ভারতে দু দেশের মধ্যে ১৯তম শীর্ষ বৈঠকে যোগ দেওয়ার জন্য আমন্ত্রণ জানান।
দিলশাদ গার্ডেন থেকে গাজিয়াবাদের নয়া বাস আড্ডা পর্যন্ত দিল্লি মেট্রো করিডর সম্প্রসারণ অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে আজ (২৩শে জানুয়ারি) কেন্দ্রীয় মন্ত্রিসভা দিলশাদ গার্ডেন থেকে গাজিয়াবাদের নয়া বাস আড্ডা পর্যন্ত দিল্লি মেট্রো করিডর সম্প্রসারণের বিষয়টি অনুমোদন করেছে। এই মেট্রো করিডরের মোট দূরত্ব হবে ৯.৪১ কিলোমিটার। কেন্দ্রীয় মন্ত্রিসভা এই সম্প্রসারণের জন্য কেন্দ্রীয় আর্থিক সহায়তা হিসেবে ৩২৪ কোটি ৮৭ লক্ষ টাকা অনুমোদন করেছে। এই করিডরটি সম্পূর্ণ করতে মোট খরচ হবে ১,৭৮১ কোটি ২১ লক্ষ টাকা। এই প্রকল্প রূপায়ণের ফলে ন্যাশনাল ক্যাপিটাল রিজিয়ন বা জাতীয় রাজধানী অঞ্চলে অতিরিক্ত জন-পরিবহণ পরিকাঠামোর যে চাহিদা ছিল তা পূরণ করা সম্ভব হবে। উল্লেখ্য, এই প্রকল্পটি রূপায়ণ করছে দিল্লি মেট্রো রেল কর্পোরেশন লিমিটেড, ভারত সরকারের স্পেশাল পারপাস ভেহিকেল এবং দিল্লি জাতীয় রাজধানী অঞ্চল প্রশাসন বা জিএনসিটিডি। /